Water is die lewensaar van enige beskawing. Maar water, die voorsiening, berging en bestuur daarvan moet NOOIT verpolitiseer word nie. In Kaapstad het water 'n politieke speelbal geword. Pleks dat die plaaslike owerhede en die verskillende politieke partye saamwerk om 'n langtermyn-oplossing vir die gebied te kry, is daar wedywering en tweespalt.
Die waterkrisis in die Kaap en elders in die land benodig 'n inklusiewe, nie-partypolitieke en wetenskaplike oplossing vir waterskaarste.